During the visit, Prime Minister Modi also met with His Royal Highness Prince Mohammed bin Naif bin Abdulaziz Al-Saud, Crown Prince, Deputy Premier & Minister of Interior and His Royal Highness Prince Mohammed bin Salman bin Abdulaziz Al Saud, Deputy Crown Prince, Second Deputy Premier & Minister of Defence.
نئی دہلی،04۔اپریل۔ دنیا کی دو مقدس ترین مساجد کے نگراں ،واجب الاحترا م شاہ سلمان بن عبدالعزیز السعود کی دعوت پر وزیر اعظم ہند جناب نریندر مودی نے دو ،تین اپریل 2016 کو مملکت سعودی عربیہ کا دو روزہ کیا ۔دونوں مقدس ترین مساجد کے نگراں عزت مآب شاہ سلمان بن عبدالعزیز نے تین اپریل 2016 کو قصرشاہی میں وزیر اعظم جناب نریندر مودی کا خیر مقدم کیا۔ اس موقع پر دونوں لیڈروں نےہنداور سعودی عرب کو مضبوط دوستی کی ڈور سے باندھنے والے جذبے کے ساتھ تبادلۂ خیال کیا ۔ اپنے سعودی ہم منصب عزت مآب ولیعہد شاہزادہ محمد بن نائف بن عبدالعزیز السعود ، نائب وزیر اعظم اور داخلی سلامتی کے سعودی وزیر اور شاہزادہ محمد بن سلمان بن عبدالعزیز السعود ، نائب ولیعہد ،نائب وزیر اعظم اور وزارت دفاع سے تفصیلی ملاقاتیں کیں ۔ا س کے ساتھ ہی وزیر اعظم نے سعودی وزیر خارجہ ،وزیر صحت اورسعودی عرب کے آرامکوکے ایگزیکٹو بورڈ کے چیئرمین سے بھی گفتگو کی ۔ عزت مآب شاہ سلمان بن عبدالعزیز اور وزیر اعظم جناب نریندر مودی نے اپنے مذاکرات کے دوران باہمی مفاد کے متعدد باہمی اور علاقائی امور پرتبادلہ خیال کیا ۔اس موقع پر دونو ں لیڈروں نے نمو پذیر معاشی شراکت داری ، ہمہ جہت باہمی تعاون اور عوام سے عوام کے فعال رابطے کے ذریعہ قائم ہونے والے پائیدار باہمی تعلقات اور دونوں ملکوں کی مشترکہ تاریخ میں گہرائی کے ساتھ وابستہ مراسم کو مزید قریبی اور دوستانہ بنائے جانے پر زوردیا۔ دونوں محترم لیڈروں نے خیر سگالی کی فضا میں تعمیری تبادلہ ٔخیال کیا جس سے ایک دوسرے کو درپیش خطرات کے تناظر کو محسوس کرنے اور باہمی افہام وتفہیم پر گفتگو کی اور خلیج کے خطے اوربرصغیر ہند میں استحکام وسلامتی کے قیام کے قریبی باہمی رابطوں پر بھی گفتگو کی اور اس خطے کے ممالک کی ترقی کے لئے پرامن اور محفوظ فضا کو سازگار کرنے کی ضرورت پر زور دیا۔ دونوں لیڈروں نے ہند –سعودی عرب تعلقات کو مضبو ط اور معنی خیز بنانے والے عوام سے عوام کے رابطے اور باہمی تبادلے ،افرادی طاقت ،دفاع ،سلامتی ،معاشی اور سیاسی تعلقات میں حال کے دنوں میں آنے والی کامیاب تبدیلیوں کی ستائش کی ۔اس کے ساتھ ہی دونوں لیڈروں نے دہلی اعلامیہ دورہ 2006 اور ریاض اعلامیہ 2010 کو انتہائی اہم قراردیتے ہوئے دونوں ملکوں کے درمیان باقاعدگی کے ساتھ اعلیٰ سطحی کامیاب دوروں پر بھی اطمینان کا اظہار کیا کہ یہ دونوں ملکوں کے باہمی تعلقات کو حکمتی شراکتداری کی شکل دینے میں انتہائی اہم ثابت ہوئے ہیں ۔زیر نظر خطے اوردنیا بھر میں امن ،استحکام اور سلامتی کے فروغ کے لئے اپنی اپنی ذمہ داریوں کا اعتراف کرتے ہوئے باہمی حکمتی شراکتداری کو مزید مضبوط کئے جانے کی اہمیت پر بھی زور دیا۔ان امور میں سلامتی اوردفاعی تعاون جیسے اہم شعبے شامل ہیں ۔جس سے دونوں ملکو ں اور ان کے عوام کے مشترکہ مفادات کی تحصیل کی جاسکتی ہے۔ ان مذاکرات کے دوران وزیر اعظم نریندر مودی نے فروری 2014 میں شاہ سلمان بن عبدالعزیز السعود کے سفر ہند کے موقع پر دستخط کئے جانے والے دفاعی تعاون کے مفاہمت نامے کی اہمیت کا اعتراف کرتے ہوئے ، کہا کہ یہ مفاہمت نامہ ہند –عرب حکمتی شراکتداری کو مستحکم بنانے کی سمت میں ایک اہم یادگار ثابت ہوا ہے۔ان دنوں عزت مآب شاہ سلمان سعودی عرب کی نائب وزارت عظمیٰ کے منصب پر فائز تھے۔دونوں لیڈروں نے اپنی گفتگو کے دوران اس بات پر بھی اتفاق رائے کا اظہار کیا کہ دونوں ملکوں کے فوجی افسران ، ماہرین کے باہمی دوروں اور مشترکہ فوجی مشقوں ،مسافر بحری جہازوں اور طیاروں کے باہمی تبادلوں نیز اسلحہ اور گولہ بارود کی فراہمی کے ذریعہ دونوں ملکوں کے باہمی دفاعی تعاون کو مزید وسعت دی جائے۔دونوں لیڈروں نے وزیر اعظم نریندرمودی کے سفر کے بعد ریاض میں دفاعی تعاون پر مشترکہ کمیٹی کے دوسرے اجلاس کے انعقاد کا بھی خیر مقدم کیا اور خلیج اور بحر ہند کے خطے میں بحری سلامتی کو مستحکم کرنے کے لئے باہمی تعاون میں اضافہ کئے جانے پر بھی اتفاق کیا کہ یہ امور ان دونوں ممالک کی سلامتی اور خوشحالی کے لئے وسیع تر اہمیت کے حامل ہیں ۔ا س کے ساتھ ہی دونوں لیڈروں نے ناگہانی آفات اور جنگ کے دوران انسانی امداد اورلوگوں کو محفوظ مقامات تک پہنچانے سے متعلق امور میں باہمی شراکتداری کو مزید وسعت دئے جانے پر اتفاق کا اظہار کیا ۔ جناب نریندرمودی اور شاہ سلمان بن عبدالعزیز نے اپنے ان اہم مذاکرات کے دوران ہرقسم کی دہشت گردی کی شدید مذمت کی اورکہا کہ دہشت گردی کا کسی بھی ملک کی سرپرستی سے کی جائے ، ہمیشہ قابل مذمت رہے گی۔دونوں لیڈرو ں نے دہشت گردی کے لئے سائبر اسپیس کے استعمال ،انتہا پسندی اورسماجی ہم آہنگی کو درہم برہم کرنے والی حرکتوں پر قابو پانے کے لئے سائبر سلامتی کے شعبے میں باہمی تعادن کو مزیدفروغ دئے جانے پر بھی اتفاق رائے کا اظہار کیا۔اس کے ساتھ ہی دونوں لیڈروں نے اپنے اپنے ملکوں کی متعلقہ ایجنسیوں کو ہدایت کی کہ نفرت پھیلانے اورسیاسی مقاصد کے لئے مذہب کے نام پر دہشت گردی کو جائز قراردینے والے گروہوں اور ملکوں اور انتہا پسندی کے مقابلے کے لئے باہمی طور سے تال میل قائم کیا جائے ۔انہوں نے دونوں ملکوں کے دانشوروں اور مذہبی محققین کے درمیان مذاکرات اور تبادلہ ٔ خیال کا بھی خیر مقدم کیا اور امن ،رواداری کا مجموعیت اورفلاح کی قدروںکو فروغ دئے جانے کی غرض سے کانفرنسوں اور سمینارو ں کے اہتمام کا بھی خیر مقدم کیا۔دونوں ملکوں کے باہمی ذمہ داروں کے دوروں میں دونوں ملکوں کے وزیر وں اور سینئر افسران کے دورے بھی شامل ہیں ۔ ان مذاکرات کے دوران دو مقدس مساجد کے نگراں واجب الاحترام شاہ سلمان بن عبدالعزیز نے ہندوستانی معیشت میں حالیہ نمو کی ستائش کی اور ہندوستان کے مستقبل کے لئے وزیر اعظم کے خوابوں کی کھل کر تعریف کی اور وزیر اعظم کے ’’ اسٹارٹ اپ انڈیا ‘‘ ،’’ میک ان انڈیا‘‘، ’’اسمارٹ سٹی‘‘ ، ’’ کلین انڈیا ‘‘جیسے اہم اقدامات کی بھی ستائش کرتے ہوئے کہا کہ یہ تمام اقدامات ہندوستان کی معیشت کی نمو کے لئے مثبت طاقت کی حیثیت رکھتے ہیں ۔ اس موقع پر ہندوستانی فریق کی جانب سے حکومت ہند کے ذریعہ کئے گئے ان کلیدی اقدامات کی وضاحت کی گئی جن کا مقصد ملک اوربیرون ملک کاروبار کرنے میں آسانیاں اور موجودہ قواعد کو سہل اورمنطقی بنانا اور ریلوے اور دفاع اوربیمےجیسے کلیدی شعبوں میں راست غیر ملکی سرمایہ کاری کے اصولوں میں نرم کاری کرناشامل ہے۔اس موقع پر سعودی عرب کو وزیر اعظم مودی کی ترقی کی کہانی میں شامل ہونے کی دعوت دی گئی اور وزیر اعظم مودی کی جانب سے سعودی آرامکو کی ستائش کی گئی اس کے ساتھ ہی ایس اے بی آئی سی اوردیگر سعودی کمپنیو ں کو ہندوستان کی ڈھانچہ جاتی سہولیات کے شعبوں میں سرمایہ کاری کرنے اور صنعتی تیاری کے بڑے گلیاروں کی تعمیر کے بڑے منصوبوں میں شرکت کی دعوت دی گئی۔ ان مذاکرات کے دوران سعودی فریق کی جانب سے ہندوستان میں ڈھانچہ جاتی سہولیات کے فروغ کے شعبے میں سرمایہ کاری کرنے کی دلچسپی کااظہار کیا گیا ۔جبکہ سعودی فریق کی جانب سے مملکت میں ہندوستان کی جانب سے سرمایہ کاری کرنے کی ستائش کی گئی ۔بالخصوص سعودی عرب کے معاشی اورصنعتی شہروں کی جانب سے مقابلہ جاتی بنیاد پر سرمایہ کاری کرنے کے مواقع کا فائدہ حاصل کرنے کی کوششوں کی ستائش کی ۔ دونوں لیڈروں نے سعودی عرب کے جنرل انوسٹمنٹ اتھارٹی اور ہندوستانی ادارے انوسٹ انڈیا کے درمیان معاہدہ طے پانے کے نظام پر دستخط کئے جانے کا بھی خیر مقدم کیا، جس کا مقصد دونوں ملکوں میں پرائیویٹ شعبوں کے ذریعہ سرمایہ کاری کو فروغ دینا ہے۔ توانائی کی سلامتی کی اہمیت کو حکمتی شراکتداری کے کلیدی ستون کی حیثیت سے تسلیم کرتے ہوئے دونوں لیڈروں نے ہنداور سعودی عرب کے درمیان توانائی کے شعبے میں ہونے والے باہمی کاروبارمیں اضافے پر اطمینان کا اظہار کیا اور اس بات کو من وعن تسلیم کیا گیا اور اس کے ساتھ ہی اس بات ا بھی اعتراف کیا گیا کہ سعودی عرب ہندوستان کو تیل فراہم کرنے والا سب سے بڑا ملک ہے۔ م و ۔س ش۔رم۔ U-1609 (Release ID :138531)